Ibrat farzandlari
Ibrat farzandlari – nodavlat notijorat tashkilot boʻlib, dastlab xorijiy tillarni ommalashtirishga qaratilgan loyiha sifatida ish boshlagan. 2024-yil 5-mart kuni Adliya vazirligi tomonidan nodavlat notijorat tashkiloti sifatida davlat roʻyxatidan oʻtkazilgan. 2023-yil yakunida yoshlar siyosati sohasida amalga oshirilgan ishlarga bagʻishlangan hisobotda Oʻzbekiston Respublikasi Prezidenti Shavkat Mirziyoyevga loyihadan til oʻrganuvchilarni 2024-yil yakunigacha Oʻzbekistondan va xorijdan 1 millionga yetkazilishi boʻyicha axborot berilgan.